## Odluka o gradskim porezima i prirezu poreza na dohodak

### NN 87/2001 (10.10.2001.), Odluka o gradskim porezima i prirezu poreza na dohodak

# GRAD ZAGREB

1481

Na teme­lju
članaka 13., 30.a, 32., 33., 36., 38.c, 38.i, 38.m i 42. Zakona o financira­nju
jedinica lokalne i područne (re­gionalne) samouprave (»Narodne novine« 117/93,
69/97, 33/00, 73/00, 127/00 i 59/01), članka 31. točke 12. i članka 36. točke
2. Statuta Grada Zagreba (»Službeni glasnik Grada Zagreba« 19/99), Gradska
skupština Grada Zagreba na 3. sjednici, 28. rujna 2001., donijela je

## ODLUKU

### O GRADSKIM POREZIMA I O PRIREZU POREZA NA DOHODAK

I. OPĆA ODREDBA

Članak 1.

Ovom se odlukom utvrđuju stope, visina te način obračuna i plaća­nja
gradskih poreza i prireza porezu na dohodak što su vlastiti izvori prihoda
Grada Zagreba.

II. VRSTA POREZA

Članak 2.

Gradu Zagrebu pripadaju s­ljedeći porezi:

a) županijski porezi

1. porez na nas­ljedstva i darove,

2. porez na cestovna motorna vozila,

3. porez na plovila,

4. porez na automate za zabavne igre,

b) gradski porezi

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv.

Članak 3.

Visina poreza, porezni obveznik, porezna osnovica te način obračuna i
plaća­nja za porez na nas­ljedstva i darove, porez na cestovna motorna vozila,
porez na plovila i porez na automate za zabavne igre propisani su Zakonom o
financira­nju jedinica lokalne i područne (re­gionalne) samouprave.

Stopa poreza na nas­ljedstva i darove utvrđuje se ovom odlukom.

Članak 4.

Kod poreza na potroš­nju, poreza na kuće za odmor i poreza na tvrtku ili
naziv, utvrđuju se stope i visina poreza, način obračuna i plaća­nje te oslobođe­nja.

Porez na nas­ljedstva i darove

Članak 5.

Porez na nas­ljedstva i darove plaća se po stopi od 5%.

Prirez porezu na sdohodak

Članak 6.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 7.

Vrste poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

Članak 8.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj a obveznik je poreza na dohodak prema Zakonu o
porezu na dohodak.

Osnovica prireza poreza na dohodak je porez na dohodak.

Članak 9.

Prirez porezu na dohodak plaća se po stopi od 18%.

Članak 10.

Podaci o obračunanom i uplaćenom prirezu porezu na dohodak na plaće,
mirovine i druge dohotke od nesamostalnog rada unose se u karticu poreza na
dohodak od nesamostalnog rada.

Članak 11.

Prirez porezu na dohodak od nesamostalnog rada uplaćuje se u korist
Proračuna Grada Zagreba.

Članak 12.

Prirez porezu na dohodak utvrđuje se prema prebivalištu obveznika u
slučajevima kada se rješe­nje donosi.

Članak 13.

Pravne i fizičke osobe, banke i druge financijske institucije dužne su,
na zahtjev upravnih tijela Grada Zagreba, dostaviti podatke, odnosno omogućiti
uvid u poslovne k­njige i evidencije zbog prikup­lja­nja podataka potrebnih za
utvrđiva­nje poreza i prireza.

Porez na potroš­nju

Članak 14.

Porez na potroš­nju alkoholnih i bezalkoholnih pića i piva plaća se po
stopi od 3%.

Članak 15.

Bezalkoholnim pićima u smislu članka 14. ove odluke, smatraju se
prirodni voćni sokovi (juice) kao i sva osvježavajuća gazirana bezalkoholna
pića te mineralne i gazirane vode, osim kave i čaja.

Članak 16.

Osnovica poreza na potroš­nju iz članka 14. ove odluke jest prodajna
cijena pića po kojoj se pića prodaju u ugostite­ljskim objektima bez poreza na
dodanu vrijednost.

Članak 17.

Porez na potroš­nju alkoholnih i bezalkoholnih pića i piva obveznik
poreza obračunava i plaća do 15. u mjesecu za prethodni mjesec, na način
propisan Zakonom o porezu na dodanu vrijednost.

Obračunani porez iskazuje se u evidencijama propisanim za obračun poreza
na dodanu vrijednost.

Porez na kuće za odmor

Članak 18.

Porez na kuće za odmor plaća se 15,00 kuna po jednom četvornom metru
korisne površine kuće za odmor.

Porez na tvrtku ili naziv

Članak 19.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
djelatnosti, u s­ljedećim iznosima:

1.    Pravne osobe s područja po­ljoprivrede,
lova,

       šumarstva,
ribarstva, rudarstva, prerađivačke

       industrije,
građevinarstva, prijevoza i veza                          360,00
kuna

2.    Pravne osobe koje obav­ljaju djelatnost

       opskrbe
električnom energijom, plinom

       i vodom                                                                            340,00
kuna

3.
Pravne osobe koje obav­ljaju promet roba i

       usluga
s područja trgovine:

   a) za trgovinu
na veliko i malo, popravak

       motornih vozila i motocikala te predmeta

       za osobnu uporabu i kućanstvo                                         520,00 kuna

   b)za promet prehrambenim proizvodima

       i pravne osobe koje trgovačku djelatnost

       obav­ljaju u kioscima, boksovima, na

       štandovima, tržnicama i u pokretnim

       prodavaonicama                                                               260,00 kuna

4.    Pravne osobe s područja ugostite­ljstva i
turizma:

   a) ugostite­ljska poduzeća za svaku poslovnu

       jedinicu (restorane, barove i druge
objekte u

       kojima
se toče alkoholna pića, kao i za

       oprema­nje priprem­ljenom hranom
(catering),

       za hotele, kampove i slično)                                               520,00
kuna

   b) kantine
(menze)                                                                180,00
kuna

5.    Pravne osobe s područja financijskog

       posredova­nja
i poslova­nja s nekretninama                         520,00 kuna

6.    Fizičke osobe koje obav­ljaju samostalne
djelatnosti:

   – samostalni ugostite­lji i trgovačke rad­nje                               520,00 kuna

   – proizvodne i uslužne djelatnosti                                           260,00
kuna

   – drugi                                                                                  340,00
kuna

7.    Skladišta svih pravnih osoba                                              520,00
kuna

8.    Druge pravne osobe                                                          340,00 kuna.

if !supportEmptyParas endif

Ako je na istom objektu
istaknuto više tvrtki ili naziva iste pravne i fizičke osobe, plaća se samo
jedan spomenuti iznos poreza.

Ako postoji više vlasnika
obrtničke rad­nje plaća se samo jedan porez.

Pravne i fizičke osobe sa
sjedištem u Gradu Zagrebu čije se poslovne jedinice  nalaze na području Grada Zagreba (prodavaonice, pogoni i
radionice) plaćaju 50% propisanog poreza na tvrtku ili naziv, ako stavkom 1.
ovoga članka nije određeno drukčije.

Članak 20.

Tvrtkom ili nazivom u smislu članka 19. ove odluke, smatra se ime pravne
i fizičke osobe pod kojim trgovačko društvo ili rad­nja posluje, osim natpisa
na klupama, stolovima i otvorenim prodajnim mjestima na tržnici na kojima se
prodaju živežne namirnice, natpisa što ih trgovačka društva koja se bave građevinarstvom
ističu na gradilištima te naziva poslovnih jedinica koje ne posluju s trećim
osobama.

Članak 21.

Porez na tvrtku ili naziv,
plaća se u roku od 15 dana od dana dostave rješe­nja kojim je porez na tvrtku
ili naziv, utvrđen.

Ako se tvrtka upiše u re­gistar
tijekom godine plaća se razmjerni dio poreza na tvrtku ili naziv, iz članka 19.
ove odluke.

Članak 22.

Obveznik poreza na tvrtku ili
naziv, dužan je tvrtku ili naziv, promjenu imena tvrtke ili naziva i svaku
drugu promjenu što utječe na visinu poreza prijaviti nadležnom tijelu za
utvrđiva­nje poreza u roku od 15 dana od upisa u re­gistar, odnosno od nastale
promjene.

Članak 23.

Kada obveznik poreza i prireza porezu na dohodak dospjeli porez i prirez
ne plati u propisanom roku, porez i prirez se prisil­no naplaćuju po odredbama
Opće­ga poreznog zakona.

Članak 24.

Obračunava­nje i plaća­nje gradskih poreza i prireza nadziru i ovlašteni
djelatnici upravnih tijela Grada Zagreba.

III. PRIJELAZNE I ZAVRŠNE ODREDBE

Članak 25.

Danom stupa­nja na snagu ove odluke prestaje vrijediti »Odluka o
gradskim porezima i o prirezu porezu na dohodak (»Službeni glasnik Grada
Zagreba« 23/93, 6/94, 5/96, 7/96 i 11/96 i »Narodne novine« 2/94, 40/94, 25/96,
33/96 i 51/96).

Članak 26.

Ova odluka stupa na snagu danom objave u Službenom glasniku Grada
Zagreba, osim odredbi o prirezu porezu na dohodak, koji stupaju na snagu osmog
dana od dana objave u »Narodnim novinama«.

Ova odluka objavit će se u »Narodnim novinama«.

Klasa: 410-01/01-01/3
Urbroj: 251-11-04-01-4
Zagreb, 28. rujna 2001.

Predsjednik
Gradske skupštine
**dr. sc. Velimir Srića,** v. r.

Odluka, NN 87/2001-1481